2003/845/EY: Komission päätös, tehty 5 päivänä joulukuuta 2003, Albaniasta, entisestä Jugoslavian tasavallasta Makedoniasta sekä Serbiasta ja Montenegrosta tapahtuvaa tiettyjen eläinten ja niiden siemennesteen, munasolujen ja alkioiden tuontia koskevista suojatoimenpiteistä bluetongue-taudin osalta (ETA:n kannalta merkityksellinen teksti) (tiedoksiannettu numerolla K(2003) 4526)



Virallinen lehti nro L 321 , 06/12/2003 s. 0061 - 0061



Komission päätös, tehty 5 päivänä joulukuuta 2003, Albaniasta, entisestä Jugoslavian tasavallasta Makedoniasta sekä Serbiasta ja Montenegrosta tapahtuvaa tiettyjen eläinten ja niiden siemennesteen, munasolujen ja alkioiden tuontia koskevista suojatoimenpiteistä bluetongue-taudin osalta (tiedoksiannettu numerolla K(2003) 4526) (ETA:n kannalta merkityksellinen teksti) (2003/845/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1) ja erityisesti sen 18 artiklan, sekä katsoo seuraavaa: (1) Albaniasta, Bulgariasta, entisestä Jugoslavian tasavallasta Makedoniasta ja Jugoslavian liittotasavallasta tapahtuvaa tiettyjen eläinten ja niistä saatavien tuotteiden tuontia koskevista suojatoimenpiteistä bluetongue-taudin osalta 27 päivänä syyskuuta 2001 tehdyssä komission päätöksessä 2001/706/EY(2) kielletään bluetongue-taudille alttiisiin lajeihin kuuluvien elävien eläinten (kaikkien märehtijöiden) tuonti sellaisista kolmansista maista, joissa on todettu esiintyvän bluetongue-tautia. (2) Saatujen tietojen perusteella Bulgariaa voidaan nyt pitää bluetongue-taudista vapaana maana. Tilanne Albaniassa, entisessä Jugoslavian tasavallassa Makedoniassa sekä Serbiassa ja Montenegrossa (entisessä Jugoslaviassa) ei ole muuttunut. (3) Yhteisön lainsäädännön selkeyden vuoksi olisi kumottava päätös 2001/706/EY ja korvattava se tällä päätöksellä. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltiot eivät saa sallia Albaniasta, entisestä Jugoslavian tasavallasta Makedoniasta sekä Serbiasta ja Montenegrosta peräisin olevien tai näiden maiden kautta kuljetettavien bluetongue-taudille alttiisiin lajeihin kuuluvien elävien eläinten tuontia. 2. Jäsenvaltiot eivät saa sallia Albaniasta, entisestä Jugoslavian tasavallasta Makedoniasta sekä Serbiasta ja Montenegrosta peräisin olevan, bluetongue-taudille alttiisiin lajeihin kuuluvista eläimistä saadun siemennesteen, munasolujen ja alkioiden tuontia. 2 artikla 1. Poiketen siitä, mitä 1 artiklan 1 kohdassa säädetään, jäsenvaltiot voivat sallia Albanian, entisen Jugoslavian tasavallan Makedonian sekä Serbian ja Montenegron kautta kuljetettujen bluetongue-taudille alttiisiin lajeihin kuuluvien elävien eläinten tuonnin edellyttäen, että tämä ei vaaranna niiden asemaa bluetongue-taudin osalta. 2. Jäsenvaltioiden on tiedotettava komissiolle säännöllisesti 1 kohdassa säädetyn poikkeuksen myöntämisen perusteista. 3 artikla Kumotaan päätös 2001/706/EY. Viittauksia kumottuun päätökseen pidetään viittauksina tähän päätökseen. 4 artikla Tätä päätöstä sovelletaan 9 päivästä joulukuuta 2003. 5 artikla Tämä päätös on osoitettu kaikille jäsenvaltioille. Tehty Brysselissä 5 päivänä joulukuuta 2003. Komission puolesta David Byrne Komission jäsen (1) EYVL L 268, 24.9.1991, s. 56. Direktiivi sellaisena kuin se on viimeksi muutettuna direktiivillä 96/43/EY (EYVL L 162, 1.7.1996, s. 1). (2) EYVL L 260, 28.9.2001, s. 37.